kardosdrur/scandi-wiki huggingface dataset:
Al Anbar

Al Anbar (; muḥāfaẓat al-’Anbār) er Iraks største provins, provinsen har  indbyggere. Anbar har sit navn fra det arabiske ord for ædelstenen rav.

Al Anbar deler grænser med både Syrien, Jordan og Saudi-Arabien og strækker sig helt ind i det centrale Irak. 

Den største by og hovedby i Al Anbar, hedder Ramadi. Af andre kendte byer kan nævnes Fallujah.

Referencer

Eksterne henvisninger 

Provinser i Irak
Bårse Herred

Bårse Herred var et herred i Præstø Amt. Herredet hørte oprindeligt under Vordingborg Len og Jungshoved Len, der i 1662 blev ændret til Vordingborg Amt , indtil det i 1803 (i henhold til reformen i 1793) blev en del af Præstø Amt. Jungshoved, Allerslev og Skibinge sogne samt øen Nyord fra Mønbo Herred udgjorde i perioden 1660-1665 et selvstændtigt amt ved navn Jungshoved Amt

I herredet ligger købstæderne Præstø og Vordingborg samt følgende sogne:
 Allerslev Sogn
 Beldringe Sogn
 Bårse Sogn 
 Everdrup Sogn
 Jungshoved Sogn
 Kalvehave Sogn
 Mern Sogn
 Præstø Sogn
 Skibinge Sogn
 Snesere Sogn
 Stensby Sogn
 Udby Sogn
 Vordingborg Sogn
 Ørslev Sogn
 Øster Egesborg Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Præstø Amt
Svend Høgsbro

Svend Høgsbro (født 4. juni 1855 på Rødding Højskole, død 5. maj 1910 i København) var en dansk jurist, Venstre-politiker, folketingsmedlem, kvinderetsforkæmper og minister.

Svend Høgsbros far, Sofus Høgsbro, var forstander på Rødding Højskole. I 1862 bosatte familien sig i København. Høgsbro blev gift med kusinen Louise Høgsbro, født Raunsøe (1857-1946). 
     
Høgsbro blev student 1872, cand.jur. i 1878 og højesteretssagfører i 1889. En særlig interesse havde han for kvindesagen. Høgsbro udformede som jurist og mangeårigt medlem af Dansk Kvindesamfunds styrelse flere skelsættende ligeretslove.

Han var medlem af Folketinget 1895-1909. I Regeringen Christensen l var han først trafikminister, siden afløste han Alberti som justitsminister i Regeringen Christensen ll. Han var også justitsminister i Regeringen Neergaard I 1908-09 og Regeringen Holstein-Ledreborg 1909.

Høgsbro blev Ridder af Dannebrogordenen 1904, Dannebrogsmand 1906 og Kommandør af 2. grad 1908.

Han er begravet på Vestre Kirkegård i København. De Danske Andelsforeninger rejste 29. juli 1912 en mindesten for ham i Skibelund Krat med portrætrelief, udført af Elias Ølsgaard.

Se også 
Høgsbro-Appel-Dahlerup-familien

Eksterne kilder/henvisninger 
 
 

Danske ministre fra Venstre
Advokater fra Danmark
Justitsministre fra Danmark
Transportministre fra Danmark
Folketingsmedlemmer i 1890'erne
Folketingsmedlemmer i 1900'erne
Tidligere folketingsmedlemmer fra Venstre
Personer i Kraks Blå Bog (afdøde)
Kvinderetsforkæmpere fra Danmark
Kommandører af Dannebrog
Svend
Personer i Dansk Biografisk Leksikon
Personer fra Rødding
Al Khalis

Al Khalis er et af 6 distrikter i den irakiske provins Diyala. Hovedbyen i distriktet hedder også Al Khalis. Byen Al Kahlis har ca. 188.000 indbyggere, og ligger omtrent 15 km nord for Bagdad.

Iraks geografi
Baladrooz

Baladrooz () er en irakisk by med  indbyggere beliggende omtrent halvvejs mellem Bagdad og Baquba i den østlige provins Diyala.

Referencer 

Byer i Irak
Pis

Pis har flere betydninger:

 Slang for Urin – en farveløs til gul væske som består af affaldsstoffer fra kroppen hos dyr og mennesker.
 P.I.S. – en dansk, satirisk tv-serie fra 2001.
 PiS, en forkortelse for det polske politiske parti Prawo i Sprawiedliwość, på dansk Lov og Retfærdighed
 Pis (kommune) – en kommune i Frankrig.

Pis er desuden et lettere vulgært kraftudtryk, der betyder at noget er dårligt.
 Svagpisser – en svag person der ytrer sig negativt fordi han/hun umiddelbart mangler evnen til at gøre det modsatte.

Se også
 Manneken Pis – en statue af en tissende dreng, står i den belgiske hovedstad Bruxelles.
 Jeanneken Pis – det kvindelige modstykke til Manneken Pis.
Dobermann

Dobermann er en tysk hunderace, som blev fremavlet i området omkring den lille by Apolda i Weimarer Land i Thüringen i 1860'erne. Dobermann klassificeres af Fédération Cynologique Internationale (FCI) i sektionen "Pinschere og Schnauzere". Tidligere var denne hund kendt som Dobermannpinscher.

Oprindelse og alder 
Dobermann er navngivet efter den tyske skatteopkræver og hundefanger Karl Friedrich Louis Dobermann (2. januar 1834 - 9. juni 1894), der ønskede en beskyttelseshund, og lagde grunden til avlsarbejdet med racen.

Racens oprindelse er ikke klar, men kan være et produkt af krydsavl mellem altdeutscher schæfer og tysk pinscher, der var stamfader til rottweiler og weimaraner. Det er også muligt at rottweiler, schæferhund og beauceron er krydset ind i racen.

Karl Friedrich Louis Dobermann viste for første gang sin nye hunderace frem på et hundemarked i Apolda i 1863. Racen blev anerkendt som sådan i 1895.

Udseende, anatomi og fysik 
Standarden for dobermann publiceres af FCI og er oversat af Dansk Kennel Klub (DKK). Dobermann er en kvadratisk, muskuløs og velproportioneret stor hund med kort, glat og sort eller mørk brun pels med karakteristiske brune (tan) markeringer og uden underuld. Hanhunde vejer 40-45 kilo og bliver 68-72 centimeter i skulderhøjde. Tæverne vejer gerne 32-35 kilo og måler 63-68 centimeter i skulderhøjde. Før i tiden havde denne hund ofte kuperede ører og hale, men dette er ikke længere tilladt i Danmark, da det anses for at være dyremishandling. Kupering tillades dog i andre lande.

Temperament og egenskaber 
Dobermann er med sin oprindelse som forsvarshund velegnet som vagthund, men er samtidig venlig og rolig. Trods sit sociale væsen er en dobermann ikke en udpræget selskabshund. Den er både vagtsom, energisk, lydig, intelligent, frygtløs og loyal. Dobermann blev af dyrepsykologen Stanley Coren klassificeret som den 5. mest intelligente hunderace, målt ud fra evnen til at lade sig træne, og den egner sig derfor som brugs/politihund. Racen kan lide at arbejde og er nem at træne, men kræver konsekvent lydighedstræning.

Agressivitet 
Dobermann er blandt hunderacer som kan vise aggressiv adfærd overfor mennesker. En sådan adfærd, når den forekommer, retter sig typisk mod fremmede.

Noter

Eksterne henvisninger 

Hunderacer fra Tyskland
Kongeriget Nederlandene

Kongeriget Nederlandene består af fire ligeværdige lande med hver sin forfatning og hver sin regering.
 Nederlandene (Holland) med sine 12 provinser og særkommunen BES-øerne (Bonaire, Sint Eustatius og Saba)
 Aruba
 Curaçao 
 Sint Maarten
Aruba, Curaçao og Sint Maarten er ikke med i EU og hører heller ikke til unionens toldområde.

 I december 2022 holdt den nederlandske premierminister en tale, hvori han undskyldte på vegne af den nederlandske regering for dens tidligere slavehandel. I samme tale annoncerede premierministeren, at de nederlandske myndigheder vil afsætte 200 millioner euro til initiativer for at øge bevidstheden om slaveriets fortid og eftervirkninger.

Nederlandske Antiller 
Frem til 2010 bestod Kongeriget af Nederlandene, Aruba og de Nederlandske Antiller. Sidstnævnte ophørte d. 10. oktober 2010 med at eksistere som en administrativ enhed. Øerne fik fra denne dato ny status indenfor Kongeriget Nederlandene: Bonaire, Sint Eustatius og  Saba blev herefter en direkte del af Nederlandene som særlige kommuner, og Curaçao og Sint Maarten fik status som selvstændige lande indenfor Kongeriget Nederlandene – samme status som Aruba fik i 1986.

Noter 

 
Nederlandene
Nederlandene
Monarkier i Nordamerika
Universalhistorie

Universalhistorie er en type historieskrivning, hvor man søger at skrive den samlede verdenshistorie som én sammenhængende fortælling. Genren var udbredt i Europa frem til 1700-tallet, hvorefter nationalhistorier blev almindelige og verdenshistorier blev til sammenskrivninger af de forskellige nationalhistorier.

En typisk periodisering af universalhistorier var de fire verdensmonarkier eller de seks verdensaldre.

I Danmark forsøgte N.F.S. Grundtvig sig med universalhistorie i Kort Begreb af Verdens Krønike i Sammenhæng fra 1812, men det virkede da i samtidens øjne besynderligt.

Historie
Taksonomi for indlæringsmål

En taksonomi for indlæringsmål er en klassifikation af indlæringsmål/læringsmål. Den mest kendte taksonomi blev oprindeligt foreslået af Benjamin Bloom, som arbejdede med affektive, psykomotoriske og kognitive områder.
Andre skelner mellem faglige, generiske og holdningsmæssige læringsmål.

Affektiv 
Det affektive område handler om, hvorledes folk reagerer følelsesmæssigt – om evnen til at føle andres smerte eller glæde, men også om motivation, holdninger og værdier.

Psykomotorisk 
Det psykomotoriske område handler om evnen til at agere fysisk – eksempelvis at bruge en hammer eller gennemføre gymnastiske øvelser.
Han inddeler i 5 niveauer, hvor 1 er det laveste
 Imitation (copy)
 Manipulation (follow instructions)
 Develop Precision
 Articulation (combine, integrate related skills)
 Naturalization (automate, become expert)

Kognitiv 
Det kognitive område handler om evnen til at "tænke et område igennem". Det kognitive kredser om viden og forståelse for et emne.

Blooms taksonomi arbejder med seks klasser, hvor de højere niveauer inkorporerer de lavere.

Lorin Anderson (en tidligere student hos Bloom) opdaterede Blooms taksonomi.
Læg mærke til skiftet fra navne- til udsagnsord. (OG dermed fra produkter til processer)
 Remembering: can the student recall or remember the information? – define, duplicate, list, memorize, recall, repeat, reproduce state
Understanding: can the student explain ideas or concepts? – classify, describe, discuss, explain, identify, locate, recognize, report, select, translate, paraphrase
Applying: can the student use the information in a new way? – choose, demonstrate, dramatize, employ, illustrate, interpret, operate, schedule, sketch, solve, use, write.
Analysing: can the student distinguish between the different parts? – appraise, compare, contrast, criticize, differentiate, discriminate, distinguish, examine, experiment, question, test.
 Evaluating: can the student justify a stand or decision? – appraise, argue, defend, judge, select, support, value, evaluate
 Creating: can the student create new product or point of view? – assemble, construct, create, design, develop, formulate, write.

Læg mærke til at de to nederste niveauer (evaluating og creating) er byttet om i forhold til den gamle version.

Henvisninger

Generelle 
 Taxonomy of Educational Objectives: The Classification of Educational Goals, B. S. Bloom (Ed.) David McKay Company, Inc. 1956.
 Ledelse og uddannelse – Grundbog, Forsvarskommandoen 1998.

Pædagogik
Keldby Kirke

Keldby Kirke er en kirke i Keldby på Møn.

Kirken er en af de kirker, som Elmelundemesteren har udsmykket med kalkmalerier, formentlig omkring slutningen af 1400-tallet. Kirken har også ældre kalkmalerier, hvoraf de ældste er fra omkring 1275. I koret er et kalkmaleri fra 1600.

Keldby Kirkes ældste dele, skibet og koret, blev bygget 1200-1250. Omkring 1480 blev kirken overhvælvet, og koret forhøjet med skifter af kridtsten.

Tårnet er fra sengotisk tid og har en trappegavl med slanke blændinger. Et lille sakristi blev bygget til omkring 1700.

Kirken har en sengotisk fløjaltertavle, og prædikestolen er dateret 1586.

Se også 
 Fanefjord Kirke
 Elmelunde Kirke

Eksterne henvisninger 

 Keldby Kirke hos ’’DenStoreDanske.dk’’
 Keldby Kirke hos KortTilKirken.dk
 Keldbye Kirke i bogværket Danmarks Kirker (udg. af Nationalmuseet)

Kirker i Roskilde Stift
Kirker i Præstø Amt
Kirker på Møn
Sømarke

Sømarke er en lille bebyggelse i Magleby Sogn på Møn.

Øst for Sømarke ligger på Stendyssevej Møns bedst kendte stendysse, Sømarkedyssen. På en bakketop ligger et fritstående stort dyssekammer med en kort gang. Dyssen er bygget af 7 bæresten og en stor dæksten. Dækstenen er kendt for dens 180 skåltegn fra bronzealderen.

Lokaliteter på Møn
Tørfisk

Tørfisk (eller stokfisk) er usaltet fisk, som er naturligt tørret af sol og vind på et stativ eller (sjældnere) tørret i egentlige tørrerier. Tørring af mad er verdens ældst kendte konserveringsmetode, og tørret fisk er holdbar i årevis. Metoden er også billig, arbejdet kan gøres af fiskeren selv, og den gør fisken enklere at transportere til markedet.

Det er mest torsk, som bruges til tørfisk. Andre fiskearter som sej, brosme og lange bruges i mindre grad. I løbet af århundrederne er der udviklet flere varianter som boknafisk og (saltet) klipfisk. Saltning af fisk blev først for alvor aktuelt i 1700-tallet, da man fik tilgang til billigt salt fra Sydeuropa.

Tørfisk kan videreforædles til ludfisk.

Ved siden af olien, gassen og handelsflåden er tørfisken Norges længstvarende eksportartikel og den samfundsøkonomisk mest lønsomme eksportvare gennem århundrederne.

Indtil 1903 bestod Islands våben af en kronet stokfisk.

Fiskeretter
Mad fra Norge
Mad fra Danmark
Egnsretter
Moralsk ansvar

I etik, betyder moralsk ansvar primært ansvar for handlinger og deres konsekvenser og sociale relationer. Som oftest drejer det sig om skaden forvoldt af et individ, en gruppe og hele samfundet ved handlinger eller påvirkning af andre individer, grupper eller hele samfundet. Det er en mekanisme med hvilken skyld kan placeres, og det har haft indflydelse på udformning af mange vigtige sociale konstruktioners indretning så som retssystemet.

Særligt vestligt orienteret lande har fokus på at placere et moralsk ansvar på dem der direkte eller indirekte har en negativ effekt på områder eller dele af samfundet. Nylige eksempler er regnskabsskandaler, oliespild, fejlbehæftede produkter, ulovlig støtte til partier og politisk korruption.

Livsfilosofi
Etik
C.F. Richs Vej Station

C. F. Richs Vej Station var en midlertidig station på Ringbanen, der lå på nordsiden af C. F. Richs Vej på Frederiksberg i nærheden af Vanløse Station, der dengang også lå på Ringbanen, og Flintholm Station, der var under opførelse. Stationen åbnede 2. februar 2002 og lukkede, da Flintholm åbnede i januar 2004.

Stationen var opført i forbindelse med Ringbanens forlængelse til Ny Ellebjerg. Projektet omfattede en ændring af linjeføringen, således banen ikke længere ville gå forbi Vanløse Station. Formålet med den midlertidige station var således at tillade betjening af lokalområdet med S-tog efter nedlæggelsen af sporet mellem Grøndal og Vanløse, indtil Flintholm stod færdig.

Perroner, rækværker, skilte mm. var udført i træ. Materialerne blev genbrugt til Ny Ellebjerg midlertidige Station, der ligeledes blev anlagt i forbindelse med Ringbanens forlængelse.

Antal rejsende 
Ifølge Østtællingen var udviklingen i antallet af dagligt afrejsende med S-tog:

2002: 812
2003: 895

Ekstern henvisning

Noter 

Stationer på Frederiksberg
Tidligere S-togs-stationer
Borre

Borre (gl. form Burgh, Borrig) er en landsby på den østlige del af Møn, beliggende i Borre Sogn for foden af en stor bakke på vejen fra Stege til Liselund og Møns Klint. Landsbyen har , ligger i Vordingborg Kommune og tilhører Region Sjælland.

Borre var i Middelalderen en købstad, som var stor nok til at kunne sammenlignes med øens anden købstad, Stege. Velstanden skyldtes den store sildefangst i sundet. Dens tidligere beliggenhed er ikke klar; men den har formentlig ligget på en ø i et sund, som helt gennemskar den østligste del af øen Møn fra nord til syd. Senere forvandledes dette sund til en smal vig med indløb fra nord.

Det første alvorlige knæk led Borre, da den i 1510 blev plyndret og ødelagt af lübeckerne, og da fjorden begyndte at sande til, mistede den helt sin betydning. I 1648 fornyede Frederik 3. dens købstadsprivilegier, men den havde næppe på det tidspunkt nogen økonomisk rolle.

Senere lukkedes fjorden helt – endnu 1763 kunne den dog besejles.

Borre Kirke stammer fra begyndelsen af 1200-tallet og er opført i romansk stil.

Borre Sømose var engang en stenalderfjord

Eksterne henvisninger 
 
 1001 fortællinger om Danmark – Borre

Kilder
Ølby Kirke (Struer Kommune)

Ølby Kirke er beliggende i Ølby, ca. 5 km sydvest for Struer.

Kirken er bygget i kvadersten og er opført i 1200-tallet medens tårnet stammer fra 1905.

Efter en brand i 1911 blev den nuværende altertavle fremstillet og en større restaurering af kirken blev foretaget i 1971.

I kirken findes en tavle med navnene på sognets præster siden reformationen.

Eksterne henvisninger 

 Ølby Kirke hos KortTilKirken.dk
 Ølby Kirke hos danmarkskirker.natmus.dk (Danmarks Kirker, Nationalmuseet)

Kirker i Struer Kommune
Kirker i Viborg Stift
Kirker i Ringkøbing Amt
Tubular Bells

Tubular Bells er en komposition af den engelske komponist og multikunstner Mike Oldfield. Kompositionen blev indspillet på pladealbum og udkom 25. maj 1973 på sub-label’et Virgin Music tilhørende Richard Bransons selskab Virgin Records. 

Oldfield er – udover at være stykkets komponist – også den vigtigste musiker. Han spillede de fleste af de instrumenter, som indgår i albummet, idet han optog dem ét ad gangen og lagde dem sammen til den færdige indspilning. Mange af hans efterfølgende albums benytter samme teknik, som nu er meget udbredt i musikindustrien, men som dengang var en forholdsvis ukendt fremgangsmåde.
 
Pladen var Oldfields debutalbum og også den første plade, som blev udgivet af Virgin. David Bedford stod for instrumenteringen, og Vivian Stanshall lagde stemme til ceremonimesteren, som oplæser listen over instrumenter i slutningen af første sektion.

Åbningstemaet blev benyttet i filmen Eksorcisten, hvilket gav pladen en omfattende omtale. 

På opsamlingsalbummet Elements blev sangen også forkortet til åbningstemaet. 

Tubular Bells var på den britiske hitliste i mere end 5 år og nåede op på listens førsteplads efter mere end 1 år. Den blev fortrængt derfra af Oldfields andet album, Hergest Ridge, hvorved Oldfield blev én af kun tre kunstnere i Storbritannien, som har slået sit eget nummer væk fra førstepladsen. Det skønnes, at pladen er solgt i 15-17 millioner eksemplarer, heraf mindst to millioner alene i Storbritannien. Albummet fik en guldplade i USA, og Mike Oldfield modtog en Grammy for bedste instrumental-komposition i 1975.

Pladens spor 
 (Varighed: 25:36) Tubular Bells – Del 1
 (Varighed: 23:20) Tubular Bells – Del 2

Instrumenter, del 1:

 Grand piano 00:00 – 04:20 og 19:48 – 20:10
 Glockenspiel (På pladen stavet gloken) 04:20 -
 Farfisa Organ
 Bass Guitar 06:55 – 07:40
 Electric Guitar ??:?? – ??:??
 Speed Guitar ??:?? – ??:??
 Taped motor drive amplifier organ chord 09:12 – 09:14
 Mandolin-like Guitar 07:40 – 09:15
 Fuzz Guitar 09:15 – 
 Assorted Percussion
 Acoustic Guitar
 Flageolet
 Honky Tonk 13:50 – 14:05
 Lowery Organ

Instrumenter, del 2:

 Electric Guitar
 Farfisa Organ
 Bass Guitar
 Acoustic Guitar
 Piano
 Speed Electric Guitar
 Lowery Organ
 Concert Tympani
 Guitar sounding like Bagpipes 08:41
 Piltdown Man 11:55
 Honky Tonk
 Hammond Organ
 Spanish Guitar

Eksterne henvisninger 
 Mike Oldfield Diskografi (Tubular.net) – Tubular Bells

Mike Oldfield-album
Singler fra 1973
Helga Pedersen

Inger Helga Pedersen (født 24. juni 1911 på Hulby Møllegård, Tårnborg, død 27. januar 1980 i Korsør) var en dansk højesteretsdommer, politiker og minister.

Helga Pedersen var datter af proprietær Jens Peder Nicolaj Pedersen (1877-1955) og Vilhelmine Sofie Kolding (1884-1973) og blev blev født på forældrenes gård som en af 6 søskende. Helga Pedersen blev ikke selv gift og fik ingen børn.

Hun blev student fra Slagelse Gymnasium i 1930 og cand.jur. fra Københavns Universitet 1936.

I 1936 blev hun ansat i justitsministeriet. Hun var ministersekretær for justitsministrene K.K. Steincke, Svend Unmack Larsen, Harald Petersen, Eigil Thune Jacobsen, Niels Busch-Jensen og Aage Elmquist bl.a. i årene under besættelsen. Efter befrielsen studerede Helga Pedersen på Columbia University.

I 1949-1950 var hun formand for Danske Kvinders Nationalråd.

Hun var 1947-1948 konstitueret dommer i Østre Landsret og dommer ved byretten i København 1948-1956, afbrudt af ministerperioden 1950-1953. Medvirkede i 1949 til afskaffelsen af henrettelser for forbrydelser under anden verdenskrig. I 1956-1964 var hun ved Østre Landsret, og hun blev højesteretsdommer i 1964. I 1971 blev hun den første kvindelige dommer ved Menneskerettighedsdomstolen i Strasbourg.

Hun var justitsminister i Ministeriet Eriksen 1950-1953. I 1953 blev hun valgt til Folketinget for Venstre i Sorø Amt, men måtte gå af som minister ved regeringens fald kort tid efter. Hun var herefter medlem af Folketinget til 1964.

Helga Pedersen blev i 1951 den første kvindelige kommandør af Dannebrogordenen. I 1976 blev hun kommandør af 1. grad.

Stig Rolvsen har ment at titelfiguren i romanen Gudrun var udtryk for Johannes V. Jensen betagelse af Helga Pedersen.

Litteratur 
 Johanne Hansen Hertha Kirketerp-Møller & Lis Lauritsen (red.), Hele verden til spillerum – en bog om Helga Pedersen, Gyldendal, 1984. .

Henvisninger

Ekstern kilde/henvisning 
 Kvinfo om Helga Pedersen

Eksterne henvisninger 
 

Højesteretsdommere fra Danmark
Dommere ved Den Europæiske Menneskerettighedsdomstol
Landsdommere fra Danmark
Justitsministre fra Danmark
Danske ministre fra Venstre
Tidligere folketingsmedlemmer fra Venstre
Personer i Kraks Blå Bog (afdøde)
Folketingsmedlemmer i 1950'erne
Folketingsmedlemmer i 1960'erne
Kommandører af 1. grad af Dannebrog
Dommere fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Afstandsformlen

Afstandsformlen er en sætning (eller rettere, en familie af sætninger) til at finde afstanden mellem to punkter i et koordinatsystem. Dette gøres ved at indsætte koordinatsættet fra punkterne, i formelen. Nedenfor er sætningen og dens bevis for et todimensionelt, kartesisk koordinatsystem angivet.

Sætningen 
To givne punkter (A & B) er angivet ved:

Det vil således gælde at, afstanden mellem disse er:

Dette skal bevises.

Beviset 

På vores tegning kan vi følge med i hvad der sker. Vi benytter os af pythagoras' læresætning, der siger følgende om en retvinklet trekant:

På tegningen kan der ses en retvinklet trekant, og med viden fra afstande, kan vi dermed sige at:

Det er dermed bevist at denne formel må give afstanden mellem de to punkter.

Analytisk plangeometri
Matematiske beviser
Længde
Metrisk geometri
Skyggekabinet

Skyggekabinetter, eller skyggeregering, findes under forskellige former og kan blandt andet i nogle lande i nationalpolitisk sammenhæng bestå af den parlamentariske opposition som på forhånd udpeger forskellige personer som skal besætte forskellige ministerposter ved eventuel magtovertagelse. 

Internationalt findes uofficielle magtgrupper bestående af indflydelsesrige politikere, erhvervsfolk, kongelige og andre betydningsfulde personer, som på tværs af politiske synspunkter og nationaliteter mødes og fastlægger/ bestemmer udviklingen i det internationale samfund.

En skyggeregering kan også være en eksilregering, for eksempel efter Militærkuppet i Myanmar 2021, hvor oppositionen i Myanmar samlede sig i en skyggeregering under navnet Den Nationale samlingsregering, primært bestående af personer fra Aung San Suu Kyis parti, NLD.

Officielle skyggekabinetter/ klubber

Uofficielle skyggekabinetter/ klubber 
 Bilderberg-gruppen – Bilderberg Group, mødes en gang om året, oprettet 1974.
 Den Trilaterale Kommission – Trilateral Commission, oprettet på initiativ af den amerikanske finansmand David Rockefeller i 1974.
 CFR – Council on Foreign Relations, USA, udenrigspolitisk tænketank, oprettet 1921.

Referencer 

Politik